CELEX: 31989R0379
Language: el
Date: 1989-02-15 00:00:00
Title: Κανονισμός (ΕΟΚ) αριθ. 379/89 της Επιτροπής της 15ης Φεβρουαρίου 1989 για την τροποποίηση των κανονισμών (ΕΟΚ) αριθ. 584/75 και (ΕΟΚ) αριθ. 3197/73 περί καθιέρωσης των λεπτομερειών εφαρμογής διαγωνισμού για την επιστροφή και την εισφορά κατά την εξαγωγή στον τομέα του ρυζιού

Avis juridique important

|

31989R0379

Κανονισμός (ΕΟΚ) αριθ. 379/89 της Επιτροπής της 15ης Φεβρουαρίου 1989 για την τροποποίηση των κανονισμών (ΕΟΚ) αριθ. 584/75 και (ΕΟΚ) αριθ. 3197/73 περί καθιέρωσης των λεπτομερειών εφαρμογής διαγωνισμού για την επιστροφή και την εισφορά κατά την εξαγωγή στον τομέα του ρυζιού  

Επίσημη Εφημερίδα αριθ. L 044 της 16/02/1989 σ. 0022 - 0022 Φινλανδική ειδική έκδοση: Κεφάλαιο 3 τόμος 28 σ. 0141  Σουηδική ειδική έκδοση: Κεφάλαιο 3 τόμος 28 σ. 0141 

***** ΚΑΝΟΝΙΣΜΟΣ (ΕΟΚ) αριθ. 379/89 ΤΗΣ ΕΠΙΤΡΟΠΗΣ  της 15ης Φεβρουαρίου 1989  για την τροποποίηση των κανονισμών (ΕΟΚ) αριθ. 584/75 και (ΕΟΚ) αριθ. 3197/73 περί καθιερώσεως των λεπτομερειών εφαρμογής διαγωνισμού για την επιστροφή και την εισφορά κατά την εξαγωγή στον τομέα του ρυζιού  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1431/76 του Συμβουλίου της 21ης Ιουνίου 1976 περί των γενικών κανόνων για τη χορήγηση επιστροφών κατά την εξαγωγή ρυζιού και περί των κριτηρίων καθορισμού του ύψους τους (1), και ιδίως το άρθρο 4 παράγραφος 2,  τον κανονισμό (ΕΟΚ) αριθ. 1432/76 του Συμβουλίου της 21ης Ιουνίου 1976 που προσδιορίζει τους γενικούς κανόνες στον τομέα του ρυζιού, οι οποίοι εφαρμόζονται σε περίπτωση διαταραχής της αγοράς (2), και ιδίως το άρθρο 4 παράγραφος 1,  Εκτιμώντας:  ότι οι λεπτομέρειες εφαρμογής της διαδικασίας διαγωνισμών θεσπίσθηκαν, όσον αφορά τον καθορισμό της επιστροφής κατά την εξαγωγή, από τον κανονισμό (ΕΟΚ) αριθ. 584/75 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 3491/80 (4), και, όσον αφορά τον καθορισμό της εισφοράς κατά την εξαγωγή, από τον κανονισμό (ΕΟΚ) αριθ. 3197/73 της Επιτροπής (5), όπως τροποποιήθηκε από τους κανονισμούς (ΕΟΚ) αριθ. 583/75 (6)·  ότι είναι σκόπιμο να προβλεφθεί ότι οι προσφορές πρέπει να γίνονται σε Ecu και όχι στο νόμισμα τους κράτους μέλους στο οποίο απευθύνεται η προσφορά·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Το άρθρο 2 παράγραφος 2 στοιχείο δ) του κανονισμού (ΕΟΚ) αριθ. 584/75 αντικαθίσταται από το ακόλουθο κείμενο:  «δ) το ποσό της επιστροφής κατά την εξαγωγή ανά τόνο σε Ecu».  2. Το άρθρο 2 παράγραφος 2 στοιχείο δ) του κανονισμού (ΕΟΚ) αριθ. 3197/73 αντικαθίσταται από το ακόλουθο κείμενο:  «δ) το ποσό της εισφοράς κατά την εξαγωγή ανά τόνο σε Ecu».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Φεβρουαρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 166 της 25. 6. 1976, σ. 36.  (2) ΕΕ αριθ. L 166 της 25. 6. 1976, σ. 39.  (3) ΕΕ αριθ. L 61 της 7. 3. 1975, σ. 25.  (4) ΕΕ αριθ. L 365 της 31. 12. 1980, σ. 15.  (5) ΕΕ αριθ. L 326 της 27. 11. 1973, σ. 10.  (6) ΕΕ αριθ. L 61 της 7. 3. 1975, σ. 24.